ประกาศกรมประมงประกาศกรมประมงเรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยให้สามารถใช้งานได้ตลอดเวลาพ.ศ. ๒๕๖๐ อาศัยอำนาจตามความในมาตรา ๘๘ (๑) แห่งพระราชกำหนดการประมงพ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ ผู้ใดจะนำเรือขนถ่ายสัตว์น้ำหรือเรือเก็บรักษาสัตว์น้ำออกไปทำการขนถ่ายสัตว์น้ำนอกน่านน้ำไทยนอกจากจะต้องติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่ของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำตามประกาศกรมประมงลงวันที่ ๒๙ ธันวาคม พ.ศ. ๒๕๕๘ เรื่องกำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมง ของเรือขนถ่ายสัตว์น้ำหรือเรือเก็บรักษาสัตว์น้ำให้สามารถใช้งานได้ตลอดเวลาพ.ศ. ๒๕๕๘ และที่แก้ไขเพิ่มเติมจะต้องติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแนบท้ายประกาศนี้ด้วยข้อ๒ ระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ติดตั้งตามประกาศนี้จะต้องสามารถเชื่อมต่อกับอุปกรณ์ระบุตำแหน่งเรือประมง (VMS) เพื่อส่งสัญญาณรายงานอิเล็กทรอนิกส์และการเฝ้าติดตามอิเล็กทรอนิกส์ได้ตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแนบท้ายประกาศนี้ข้อ๓ เมื่อมีการติดตั้งระบบติดตามเรือประมงตามข้อ๑ แล้วเสร็จ ให้เจ้าของหรือผู้ควบคุมเรือขนถ่ายสัตว์น้ำหรือเรือเก็บรักษาสัตว์น้ำรายงานการติดตั้งตามแบบใบรายงานการติดตั้งระบบติดตามเรือประมงแนบท้ายประกาศนี้ ต่อศูนย์ปฏิบัติการเฝ้าระวังและคาดการณ์สถานการณ์ด้านการประมง กรมประมงหลังจากดำเนินการติดตั้งแล้วเสร็จ จะนำเรือออกไปทำการขนถ่ายสัตว์น้ำหรือเก็บรักษาสัตว์น้ำได้เมื่อได้รับแจ้งผลผ่านการทดสอบความสมบูรณ์ของระบบจากศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง แล้วให้ศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมงแจ้งการพิจารณาผลการทดสอบความสมบูรณ์ของระบบให้เจ้าของหรือผู้ควบคุมเรือขนถ่ายสัตว์น้ำหรือเรือเก็บรักษาสัตว์น้ำตามวรรคหนึ่งทราบภายใน๗ วัน นับแต่วันที่ได้รับแจ้ง โดยในระหว่างการทดสอบระบบให้ผู้รับการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำให้ความร่วมมือและอำนวยความสะดวกในการทดสอบระบบด้วยในกรณีที่ไม่ผ่านการทดสอบระบบให้เจ้าหน้าที่ประจำศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง แจ้งผลการทดสอบให้ทราบพร้อมข้อเสนอแนะให้ปรับปรุงด้วยข้อ๔ ผู้รับการจดทะเบียนเรือขนถ่ายสัตว์น้ำหรือเรือเก็บรักษาสัตว์น้ำหรือผู้ควบคุมเรือต้องดูแลระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแนบท้ายประกาศนี้ให้สามารถใช้การได้ตลอดเวลาขณะที่ออกทำการขนถ่ายสัตว์น้ำหรือเก็บรักษาสัตว์น้ำนอกน่านน้ำไทยข้อ๕ ในกรณีที่ระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแนบท้ายประกาศนี้ขัดข้องให้ผู้ควบคุมเรือแจ้งเหตุขัดข้องผ่านระบบสื่อสารทางวิทยุระบบ HF/SSB (USB) ช่องหลักความถี่ 8228.0 KHz ช่องรองความถี่ 6290.0 KHz หรือระบบ CB ช่องหลักความถี่ 11 C ช่องรองความถี่ 12 C ระบบสื่อสารผ่านดาวเทียมหรือจดหมายอิเล็กทรอนิกส์ที่สามารถระบุตัวตนของอุปกรณ์ส่งสัญญาณผ่านดาวเทียมว่าส่งมาจากเรือประมงหรือเครื่องมือใดต่อศูนย์ปฏิบัติการเฝ้าระวังและคาดการณ์สถานการณ์ด้านการประมงกรมประมง ทันทีที่ตรวจพบว่าเครื่องขัดข้องและให้มีการดำเนินการแก้ไขให้กลับมาใช้การได้ภายใน ๒๔ ชั่วโมงโดยในระหว่างที่ดำเนินการแก้ไขห้ามมิให้ทำการขนถ่ายสัตว์น้ำหรือเก็บรักษาสัตว์น้ำหากไม่สามารถดำเนินการแก้ไขได้ ให้นำเรือกลับเข้าเทียบท่าทันที และห้ามนำเรือประมงออกไปทำการขนถ่ายสัตว์น้ำหรือเก็บรักษาสัตว์น้ำจนกว่าจะดำเนินการแก้ไขแล้วเสร็จข้อ๖ ให้ผู้รับการจดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำหรือเก็บรักษาสัตว์น้ำนอกน่านน้ำไทยอยู่แล้วขณะที่ประกาศฉบับนี้มีผลใช้บังคับดำเนินการติดตั้งระบบติดตามเรือประมงตามมาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทยแนบท้ายประกาศนี้ภายในหนึ่งร้อยแปดสิบวันนับจากวันที่ประกาศฉบับนี้มีผลใช้บังคับข้อ๗[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๐กุมภาพันธ์ พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. มาตรฐานสมรรถนะของอุปกรณ์และข้อกำหนดเชิงหน้าที่และการติดตั้งของระบบติดตามเรือประมงที่ได้จดทะเบียนเป็นเรือขนถ่ายสัตว์น้ำหรือเรือเก็บรักษาสัตว์น้ำที่ทำการขนถ่ายสัตว์น้ำนอกน่านน้ำไทย(ดูข้อมูลจากภาพกฎหมาย)ชวัลพร/ปริยานุช/จัดทำ๑๔ กุมภาพันธ์๒๕๖๐นุสรา/ตรวจ๒๓ มีนาคม ๒๕๖๐[๑] ราชกิจจานุเบกษา เล่ม๑๓๔/ตอนพิเศษ ๔๔ ง/หน้า ๘/๑๐ กุมภาพันธ์ ๒๕๖๐